nl fr nl et ru fr zh zh zh zh el en en nl nl nl en nl de de fi sv nb af nl nl en en en nl af af en en af nl nl fr nl nl nl en en en en nl nl nl nl nl nl nl en nl nl nl nl nl az pl af nl nl et nl wa nl af li nl nl af sv es en en nl af nl nl nl fr af af nl af nl af nl af af af nl af af nl af af nl nl en
Die skool as opvoedkundige instelling behoort die plek te wees waar sportetiek en moraliteit ontwikkel word as deel van die groter opvoedingsdoel om die kind voor te berei vir die volwasse lewe.
Sport is vandag 'n multi-dimensionele aktiwiteit. Die strewe om te wen is baie sterk. Die soeke na voortreflikheid en onderskeiding is 'n natuurlike drif van die mens.
Sport bied aan die afrigter en die deelnemer veelvuldige opvoedkundige waardes soos:
Vinniger:       om jou medemens by te staan of op te hef;
Hoër:            te streef na morele vorming;
Sterker:        te staan teen die uitdagings van die lewe, teleurstellings, terugslae ens.
Die belangrikste saak is nie om te wen nie, maar om deel te neem met eerlike spel. Die volgende waardes word by Laerskool Hartenbos nagestreef in sport:
Respek vir jou eie liggaam en die opponent se liggaam.
Respek vir die reëls van die spel.
Respek van die skeidsregter se beslissings.
Wen met trots, maar verloor met waardigheid sonder verskonings.
Hou jou liggaam, houding en gedagtes rein as voorbeeld vir ander.
Strewe na liggaamlike fiksheid en vermy selfsugtigheid en egoϊsme.
Deel jou sukses met ander.
Dank die Skepper vir jou talente.
Deelname aan 'n wye verskeidenheid van sportsoorte.
Alle sportsoorte geniet by Laerskool Hartenbos gelyke aansien.
Leerders sal aangemoedig word om aan ten minste een somersportsoort en een wintersportsoort deel te neem.
website design in mossel bay